
	Izsludināšana: 02.06.2026. 22:31

	1.
	Noteikumu (grozījumu) projekts
 Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"
	Iebildums (IEM - 09.06.2026.)
Lūdzam precizēt Noteikumu projektā ietverto normu piemērošanas jomu, nosakot izņēmumu gadījumiem, kad datu apmaiņa notiek vienas iestādes vai resora ietvaros starp tās pārziņā esošām informācijas sistēmām.
Ekonomiskais pamatojums: Noteikumu 7. un 8. punkts pašreizējā redakcijā un VARAM interpretācijā uzliek par pienākumu datu devējam izmantot DAGR arī iekšējai datu apritei. Tas rada papildu finansiālo slogu iestādei (izstrādes izmaksas integrācijai ar DAG), kas nav vērsts uz jaunu pakalpojumu radīšanu sabiedrībai, bet gan uz tehnisku procesu dublēšanu.
Sistēmu veiktspēja un riski: Piespiedu integrācija ar DAGR iekšējiem procesiem rada lieku atkarību no trešās puses infrastruktūras un rada būtisku DAGR noslodzi un veikstpsējas riskus kritiskām biznesa sistēmām.
Anotācijas neatbilstība: Noteikumu anotācijā minētais mērķis ir nodrošināt "vienreizes principu" un datu atkalizmantošanu citām iestādēm. Prasība iestādei saņemt savus datus caur DAGR nepilda anotācijā definēto mērķi mazināt administratīvo slogu, bet tieši pretēji – palielina tehnisko slogu iestādei bez pievienotās vērtības datu subjektam.
Piedāvātā redakcija
-
	Ņemts vērā
Sniedzam skaidrojumu, ka DAGR noteikumi neuzliek par pienākumu datu aprites nodrošināšanai obligāti izmantot DAGR. Anotācija papildināta ar skaidrojumu, ka DAGR izmantošanai nepieciešams izvērtēt lietderību.
Iebildums saskaņots e-pastā. Skatīt pielikumā esošo 01.07.2026 e-pastu no Iekšlietu ministrijas.
	Noteikumu (grozījumu) projekts
 Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"

	Izsludināšana: 12.05.2026. 14:08

	2.
	Noteikumu konsolidētā versija
2.3. atribūts – datu lauks, kas apraksta datu objektu;
	Iebildums (VM - 19.05.2026.)
2.3. un 2.4. definīcijas ir savstarpēji cirkulāras: atribūts ir definēts caur datu objektu, bet datu objekts ir definēts kā atribūtu kopums.
Piedāvātā redakcija
atribūts – datu objekta nosauktais raksturlielums vai datu lauks
	Ņemts vērā
Panākta vienošanās tikšanās laikā 26.05.2026.
Termins noteikumu projektā  paliek nemainīgs, detālāks skaidrojums paliek anotācijā.
	Noteikumu konsolidētā versija
2.3. atribūts – datu lauks, kas apraksta datu objektu;

	3.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;
	Iebildums (VM - 19.05.2026.)
2.3. un 2.4. definīcijas ir savstarpēji cirkulāras: atribūts ir definēts caur datu objektu, bet datu objekts ir definēts kā atribūtu kopums.
Piedāvātā redakcija
datu objekts – elektroniskā formā strukturēta vienība, kas apraksta personu, lietu, notikumu, procesu vai citu vienību un ko veido attiecīgo atribūtu kopums
	Ņemts vērā
Panākta vienošanās tikšanās laikā 26.05.2026.
Termins noteikumu projektā  paliek nemainīgs, detālāks skaidrojums paliek anotācijā.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;

	4.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;
	Iebildums (VM - 19.05.2026.)
Definīcija ir nepilna un neatbilst anotācijā aprakstītajam saturam. Anotācijā norādīts, ka monitoringa dati ietver vismaz datu objekta identifikatoru, izmainītā atribūta nosaukumu, izmaiņas veikšanas datumu un laiku, kā arī skaidri norādīts, ka monitoringa dati nesatur attiecīgo atribūtu vērtības
Piedāvātā redakcija
monitoringa dati – informācija par izmaiņu faktu atribūta vērtībā, kas ietver vismaz datu objekta identifikatoru, izmainītā atribūta nosaukumu un izmaiņas veikšanas datumu un laiku, bet nesatur pašu atribūta vērtību
	Ņemts vērā
Panākta vienošanās tikšanās laikā 26.05.2026.
Termins noteikumu projektā  paliek nemainīgs, detālāks skaidrojums paliek anotācijā.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	5.
	Noteikumu konsolidētā versija
17.2 Datu devējs nodrošina testa datus un to pieejamību datu saņēmējiem Datu izplatīšanas un pārvaldības platformā paredzētās datu aprites organizēšanai.
	Iebildums (VM - 19.05.2026.)
Vārds "nodrošina" nozīmē pienākumu, tomēr anotācijā teikts, ka testa datu sniegšana ir brīvprātīga
Piedāvātā redakcija
Datu devējam ir tiesības izveidot un izvietot Datu izplatīšanas un pārvaldības platformā testa datus un nodrošināt to pieejamību datu saņēmējiem datu aprites organizēšanai.
	Ņemts vērā
Panākta vienošanās tikšanās laikā 26.05.2026.
Testa datu izvietošanai ir divi scenāriji – pie sevis sagatavotu testa datu izvietošana un testa datu ģenerēšana izmantojot DAGR funkcionalitāti. DAGR funkcionalitātes izmantošana ir brīvprātīga, bet testa datu nodrošināšana datiem, kuri tiek izplatīti caur DAGR ir obligāta.
	Noteikumu konsolidētā versija
17.2 Datu devējs nodrošina testa datus un to pieejamību datu saņēmējiem Datu izplatīšanas un pārvaldības platformā paredzētās datu aprites organizēšanai.

	6.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.
	Iebildums (AM - 14.05.2026.)
Ņemt vērā, ka drošības klases var būt mainīgs lielums, kam normatīvais akts nepielāgosies.Ja Datu izplatīšanas un pārvaldības platforma vai tās sastāvā esošās informācijas sistēmas atbilst MK 397 noteikumu 33. punktā definētajām minimālās, pamata vai paaugstinātas drošības informācijas sistēmām, ir nepieciešams tieši atsaukties uz attiecīgajām kiberdrošības un datu glabāšanas prasībām.
Piedāvātā redakcija
44.1 12.3.1. un 12.3.3. apakšpunktos minēto monitoringa pakalpojuma datu un 12.3.2. apakšpunktā minēto monitoringa datu glabāšanas termiņi un kārtība tiek nodrošināta saskaņā ar attiecīgās drošības klases kiberdrošības prasībām un citiem normatīvajos aktos noteiktajiem datu aizsardzības un apstrādes nosacījumiem.
	Ņemts vērā
Panākta vienošanās tikšanās laikā 25.05.2026.
Sniegts skaidrojums, ka monitoringa dati nav žurnālfaili. Anotācija papildināta ar skaidrojumu par par terminoloģijas atbilstību MK. 397.
 
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.

	7.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.
	Iebildums (VM - 19.05.2026.)
Terminoloģiska neatbilstība: punktā lietoti divi termini - "monitoringa pakalpojuma dati" un "monitoringa dati" - bez nošķiršanas.
Nav atrunas par speciālo normatīvo aktu prioritāti, ja tie nosaka citus glabāšanas termiņus konkrētiem datu veidiem
Piedāvātā redakcija
Šo noteikumu 12.3. apakšpunktā minētie monitoringa dati un atribūtu vērtības datu saņēmēja datu krātuvē tiek glabāti 12 mēnešus, ja vien citi normatīvie akti nenosaka citu glabāšanas termiņu.
	Ņemts vērā
Panākta vienošanās tikšanās laikā 26.05.2026.
 Monitoringa dati ir tikai informācija par izmaiņu faktu, monitoringa pakalpojuma dati ir izmaiņu fakts un izmaiņu vērtība (piemēram, jaunais uzvārds).
Speciālā norma attieksies uz datu glabāšanu pie datu saņēmēja. Šeit tiek noteikts cik ilgi dati tiek glabāti DAGR.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.

	8.
	Noteikumu konsolidētā versija
50. Šo noteikumu 12.3. apakšpunkts stājas spēkā 2026. gada 30. maijā.
	Iebildums (VM - 19.05.2026.)
datu devējiem un datu saņēmējiem nav atvēlēts pārejas laiks monitoringa pakalpojuma izmantošanai nepieciešamo iekšējo procedūru, dokumentācijas sagatavošanai.
Piedāvātā redakcija
-
	Ņemts vērā
Punkts svītrots.
	Noteikumu konsolidētā versija
-

	9.
	Noteikumu konsolidētā versija
 Izdoti saskaņā ar Valsts informācijas sistēmu likuma 18. panta piektās daļas 1. un 2. punktu
	Priekšlikums (AM - 14.05.2026.)
Ņemot vērā redakciju 3. punktā (t.sk. personas dati):
Eiropas Savienības līmenī personas datu apriti regulē GDPR.

Grozījumos nepieciešams tieši atsaukties uz Vispārīgās datu aizsardzības regulas (VDAR) prasībām. Ja monitoringa dati (t. i., informācija par atribūtu izmaiņām) kvalificējas kā personas dati, normatīvajā regulējumā ir skaidri jānosaka personas datu apstrādes principi, piemēram, datu minimizācija, nolūka ierobežojums un glabāšanas termiņu ierobežojums. Tāpat jādefinē tiesiskie pamati datu apstrādei, datu subjekta tiesības, pārziņa un apstrādātāja pienākumi, drošības pasākumi personas datu aizsardzībai, kā arī kārtība, kādā personas dati var tikt nodoti trešajām personām vai citām institūcijām.
Piedāvātā redakcija
-
	Ņemts vērā
Panākta vienošanās tikšanās laikā 25.05.2026
 
	Noteikumu konsolidētā versija
 Izdoti saskaņā ar Valsts informācijas sistēmu likuma 18. panta piektās daļas 1. un 2. punktu

	10.
	Noteikumu konsolidētā versija
2.2. datu saņēmējs – Latvijas Republikā reģistrēta institūcija vai privāto tiesību juridiskā persona, kas saņem datus, izmantojot Datu izplatīšanas un pārvaldības platformu.
	Priekšlikums (AM - 14.05.2026.)
Datu saņēmējam jābūt skaidri identificētam, un viņa tiesībām saņemt un apstrādāt personas datus jābalstās uz konkrētu, normatīvajos aktos noteiktu funkciju, uzdevumu vai pilnvarojumu. Tas nozīmē, ka datu nodošana ir pieļaujama tikai tad, ja saņēmējs var pamatot, kāpēc viņam dati ir nepieciešami un uz kāda tiesiskā pamata tie tiks apstrādāti.
Piedāvātā redakcija
Personas dati tiek nodoti tādā apjomā un formā, kas ir objektīvi nepieciešama organizācijas piešķirto funkciju, uzdevumu vai normatīvajos aktos noteikto pilnvarojumu izpildei.
	Ņemts vērā
Panākta vienošanās tikšanās laikā 25.05.2026
 
	Noteikumu konsolidētā versija
2.2. datu saņēmējs – Latvijas Republikā reģistrēta institūcija vai privāto tiesību juridiskā persona, kas saņem datus, izmantojot Datu izplatīšanas un pārvaldības platformu.

	11.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;
	Priekšlikums (AM - 14.05.2026.)
Monitoringa dati var tikt uzskatīti par personas datiem, ja izmantotais identifikators ļauj tieši vai netieši identificēt personu. Tādēļ nepieciešams skaidri noteikt, ka identifikatori paši par sevi nenodrošina personas identificēšanu, bet gadījumos, kad tie tomēr varētu norādīt uz konkrētu personu, to apstrāde tiks nodrošināta atbilstoši personas datu aizsardzības prasībām.
Piedāvātā redakcija
Situācijās, kad identifikators norāda uz personas datiem, tā apstrāde tiks veikta atbilstoši personas datu aizsardzības prasībām un tikai tādā apjomā, kāds nepieciešams organizācijas funkciju izpildei.
	Ņemts vērā
Panākta vienošanās tikšanās laikā 25.05.2026
 
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	12.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;
	Priekšlikums (VM - 19.05.2026.)
atribūts kā datu lauks nav pārsūtāms, tiek pārsūtīta atribūta vērtība
Piedāvātā redakcija
monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktas atribūtu vērtības pēc monitoringa datu iegūšanas, tad arī attiecīgās atribūtu vērtības;
	Ņemts vērā
Panākta vienošanās tikšanās laikā 26.05.2026
Termins noteikumu projektā  paliek nemainīgs, detālāks skaidrojums paliek anotācijā.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;

	13.
	Noteikumu konsolidētā versija
2.7. institūcija – Latvijas Republikas tiešās pārvaldes iestāde, valsts institūcija, kas nav Ministru kabineta padotībā, atvasināta publiska persona vai tās iestāde, tiesu iestāde, prokuratūra, kā arī privātpersona, kurai deleģēts valsts pārvaldes uzdevums vai kurai saskaņā ar normatīvajiem aktiem ir tiesības iegūt un sniegt informāciju normatīvajos aktos noteikto pienākumu veikšanai.
	Priekšlikums (VM - 19.05.2026.)
precizēt termina "institūcija" piemērošanu attiecībā uz 12.4. apakšpunkta normu - vai jēdziens "viena un tā pati institūcija" attiecas tikai uz juridiskās personas identitāti, vai arī uz funkcionālu grupējumu (piemēram, resoru). Veselības nozarē funkcionē vairākas savstarpēji saistītas iestādes (LDVC, NVD, SPKC, VI, ZVA), kam bieži nepieciešama datu apmaiņa savā starpā kopēju funkciju izpildei.
Piedāvātā redakcija
-
	Ņemts vērā
Skaidrojam, ka ministrija un tās padotības iestāde juridiski šo noteikumu izpratnē ir divas dažādas institūcijas.
	Noteikumu konsolidētā versija
2.7. institūcija – Latvijas Republikas tiešās pārvaldes iestāde, valsts institūcija, kas nav Ministru kabineta padotībā, atvasināta publiska persona vai tās iestāde, tiesu iestāde, prokuratūra, kā arī privātpersona, kurai deleģēts valsts pārvaldes uzdevums vai kurai saskaņā ar normatīvajiem aktiem ir tiesības iegūt un sniegt informāciju normatīvajos aktos noteikto pienākumu veikšanai.

	14.
	Noteikumu konsolidētā versija
12. Pašapkalpošanās portāls nodrošina:
	Priekšlikums (AM - 14.05.2026.)
Ieteicams papildināt ar datu drošu glabāšanu, apstrādi, sūtīšanu un dzēšanu, atbilstoši normatīvajam regulējumam.
Piedāvātā redakcija
Pašapkalpošanās portāls nodrošina drošu datu glabāšanu, apstrādi, nosūtīšanu un dzēšanu, nodrošinot, ka šie procesi tiek veikti atbilstoši spēkā esošajam normatīvajam regulējumam un organizācijas iekšējām drošības prasībām.
	Ņemts vērā
Panākta vienošanās tikšanās laikā 25.05.2026
 
	Noteikumu konsolidētā versija
12. Pašapkalpošanās portāls nodrošina:

	15.
	Noteikumu konsolidētā versija
12.1. Datu izplatīšanas un pārvaldības platformas lietotāju identifikāciju un autorizāciju;
	Priekšlikums (AM - 14.05.2026.)
Ieteicams papildināt 12.1. ar lietotāju darbības notikumu fiksēšanu.
Piedāvātā redakcija
12.1. Datu izplatīšanas un pārvaldības platformas lietotāju identifikāciju, autorizāciju un darbības notikumu fiksēšanu;
	Ņemts vērā
Panākta vienošanās tikšanās laikā 25.05.2026
 
	Noteikumu konsolidētā versija
12.1. Datu izplatīšanas un pārvaldības platformas lietotāju identifikāciju un autorizāciju;

	16.
	Noteikumu konsolidētā versija
12.3.2. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos aktuālos atribūtus;
	Priekšlikums (VM - 19.05.2026.)
atribūts kā datu lauks nav pārsūtāms, tiek pārsūtīta atribūta vērtība.
"institūcija" šajā kontekstā būtu jāaizstāj ar "datu saņēmējs", jo monitoringa pakalpojuma saņēmējs ir datu saņēmējs
Piedāvātā redakcija
ja datu saņēmējam saskaņā ar normatīvajiem aktiem ir tiesisks pamats iegūt arī atribūtu vērtības, tad attiecīgo atribūtu aktuālās vērtības;
	Ņemts vērā
Redakcija precizēta.
	Noteikumu konsolidētā versija
12.3.2. ja datu saņēmējam ir tiesības iegūt noteiktus atribūtus pēc monitoringa datu iegūšanas, tad arī attiecīgos aktuālos atribūtus;

	17.
	Noteikumu konsolidētā versija
12.3.3. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus, kas tiek uzkrāti kopā ar katru izmaiņu faktu;
	Priekšlikums (VM - 19.05.2026.)
atribūts kā datu lauks nav pārsūtāms, tiek pārsūtīta atribūta vērtība.
"institūcija" šajā kontekstā būtu jāaizstāj ar "datu saņēmējs", jo monitoringa pakalpojuma saņēmējs ir datu saņēmējs
Piedāvātā redakcija
ja datu saņēmējam saskaņā ar normatīvajiem aktiem ir tiesisks pamats iegūt arī atribūtu vērtības, tad attiecīgo atribūtu vērtības, kādas tās bijušas katras izmaiņas brīdī un kuras tiek uzkrātas kopā ar katru izmaiņu faktu
	Ņemts vērā
Redakcija precizēta.
	Noteikumu konsolidētā versija
12.3.3. ja datu saņēmējam ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus, kas tiek uzkrāti kopā ar katru izmaiņu faktu;

	18.
	Noteikumu konsolidētā versija
12.4. iespēju veikt datu apriti institūcijas ietvarā bez šo noteikumu 31. punktā minētās elektroniskās vienošanās, ja datu devējs un datu saņēmējs ir viena un tā pati institūcija;
	Priekšlikums (VM - 19.05.2026.)
precizēt jēdzienu "viena un tā pati institūcija" - lai attiektos arī uz vienas ministrijas resoru gadījumos, kad datu apmaiņas nepieciešamība izriet no kopējām funkcijām un mērķiem, ja tam ir tiesisks pamats.
Piedāvātā redakcija
-
	Ņemts vērā
Skaidrojam, ka ministrija un tās padotības iestāde juridiski šo noteikumu izpratnē ir divas dažādas institūcijas.
	Noteikumu konsolidētā versija
12.4. iespēju veikt datu apriti institūcijas ietvarā bez šo noteikumu 31. punktā minētās elektroniskās vienošanās, ja datu devējs un datu saņēmējs ir viena un tā pati institūcija;

	19.
	Noteikumu konsolidētā versija
13.3. datu izvietošanu izplatīšanai izmantojot datnes.
	Priekšlikums (VM - 19.05.2026.)
Papildināt ar atsauci par jomas specifiskiem datu apmaiņas standartiem
Piedāvātā redakcija
datu izvietošanu izplatīšanai izmantojot datnes un datu pārzinis nodrošina datņu formātu definīcijas atbilstoši nozaru specifiskām datu apmaiņas vajadzībām, sasjaņā ar attiecīgajos normatīvajos aktos un standartos paredzēto datu apmaiņas formātu.
	Ņemts vērā
Panākta vienošanās tikšanās laikā 26.05.2026.

Anotācija papildināta ar informāciju, ka:

“Detalizētāka informācija par tehniskajiem risinājumiem saistībā ar datņu formātiem tiks iekļauta lietošanas rokasgrāmatā.”
	Noteikumu konsolidētā versija
13.3. datu izvietošanu izplatīšanai izmantojot datnes.

	20.
	Noteikumu konsolidētā versija
16. Piekļuve datu devēja datu krātuvē esošajiem datu devēja datiem ir pieejama tikai attiecīgajam datu devējam.
	Priekšlikums (VM - 19.05.2026.)
precizēt
Piedāvātā redakcija
Piekļuve datu devēja datu krātuvē esošajiem datiem ir pieejama tikai attiecīgajam datu devējam un datu saņēmējam atbilstoši Noteikumu 31.punkta vienošanai, datu pārziņa tehniskā piekļuve datiem ir pieļaujama tikai šajos noteikumos noteikto funkciju izpildei.
	Nav ņemts vērā
Panākta vienošanās tikšanās laikā 26.05.2026.

Datu devēja datu krātuvei var piekļūt tikai datu devējs, lai precīzi nodalītu personas datu apstrādē iesaistīto institūciju atbildību.
	Noteikumu konsolidētā versija
16. Piekļuve datu devēja datu krātuvē esošajiem datu devēja datiem ir pieejama tikai attiecīgajam datu devējam.

	21.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus.
	Priekšlikums (VM - 19.05.2026.)
precizēt
Piedāvātā redakcija
Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus, nodrošinot testa datu nodalīšanu no produkcijas datiem, kad testa dati nesatur identificējamus personas datus.
	Nav ņemts vērā
Panākta vienošanās tikšanās laikā 26.05.2026.

Testa dati nesatur personas datus, tāpēc papildus skaidrojums nav nepieciešams.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus.

	Izsludināšana: 17.03.2026. 22:53

	22.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 24.03.2026.)
Izsakām iebildumu desmitās problēmas risinājumam. Piekļuve testa videi saistībā ar konkrētu pakalpojumu, funkciju vai uzdevumu nosaka personas datu apstrādes nolūku. Tomēr, pat ja normatīvie akti tieši neregulē testa datu izmantošanu, personas datu apstrāde testēšanas vajadzībām nevar tikt balstīta tikai uz nolūku (piemēram, “nodrošināt pakalpojumu” vai “testēt sistēmu”).
Atbilstoši Vispārīgās datu aizsardzības regulas 6. pantam personas datu apstrāde ir likumīga tikai tādā apmērā un tikai tad, ja piemērojams vismaz viens no šajā pantā noteiktajiem tiesiskajiem pamatiem.
Tādējādi testa datu apriti var pamatot tikai tad, ja testēšana ir objektīvi nepieciešama konkrēta pakalpojuma, funkcijas vai uzdevuma nodrošināšanai, un šim nolūkam ir izvēlēts atbilstošs tiesiskais pamats. Pakalpojums vai funkcija pati par sevi nav tiesiskais pamats datu apstrādei — tas nosaka mērķi, savukārt tiesiskais pamats jāizvēlas saskaņā ar Datu regulas 6. pantu.
 
Piedāvātā redakcija
Datu saņēmējs, lai nodrošinātu testa datu apriti, izmantojot Datu izplatīšanas un pārvaldības platformu, par testa datu aprites apjomu un to saņemšanas nosacījumiem varēs vienoties ar datu devēju, izmantojot Valsts informācijas resursu, sistēmu un sadarbspējas informācijas sistēmā pieejamo funkcionalitāti. Gadījumos, kad spēkā esošie normatīvie akti tieši neregulē testa datu izmantošanu, personas datu apstrāde testēšanas vajadzībām ir pieļaujama tikai tad, ja testēšana ir nepieciešama konkrēta pakalpojuma, funkcijas vai uzdevuma nodrošināšanai un šim nolūkam ir piemērots atbilstošs informācijas apstrādes tiesiskais pamats.
	Ņemts vērā
Anotācija papildināta ar skaidrojumu, ka testa dati nesatur personu identificējošu informāciju, ierobežotas pieejamības informāciju un informāciju, kas skar komercnoslēpumu.
	Anotācija (ex-ante)
1.3. Pašreizējā situācija, problēmas un risinājumi

	23.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 25.03.2026. - pēc termiņa)
Aizstāt jēdzienu “monitoringa dati” aizstāt ar jēdzienu “monitoringa pakalpojuma dati”.

Pašreiz lietotais jēdziens “monitoringa dati” raksturo tikai monitoringa pazīmes (informāciju par izmaiņu faktu atribūtos), taču praksē monitoringa pakalpojuma rezultātā iegūtais ieraksts var ietvert arī izgūstamo atribūtu vērtības, kas tiek fiksētas vienlaikus ar šīm monitoringa pazīmēm.
Līdz ar to jēdziens “monitoringa pakalpojuma dati” precīzāk atspoguļo faktiskā datu apjoma saturu un novērš interpretācijas riskus attiecībā uz datu tvērumu.
Piedāvātā redakcija
-
	Ņemts vērā
Anotācija precizēta redakcijā par monitoringa pakalpojuma datu glabāšanas termiņu. Citās vietās ir būtiski, ka tiek izmantots tieši termins monitoringa dati, jo tie ietver tikai pazīmi par izmaiņām, savukārt monitoringa pakalpojuma dati var saturēt arī atribūtu vērtības.
	Anotācija (ex-ante)
1.3. Pašreizējā situācija, problēmas un risinājumi

	24.
	Noteikumu konsolidētā versija
1. Noteikumi nosaka Datu izplatīšanas un pārvaldības platformas:
	Iebildums (IEM - 25.03.2026. - pēc termiņa)
Jāprecizē regulējums, skaidri nošķirot Datu izplatīšanas un pārvaldības platformas (DAGR) testa vidi no ekspluatācijas vides.
Noteikumos netiek juridiski nodalīta DAGR testa vide un ekspluatācijas vide, kas var radīt nepareizu interpretāciju no sistēmas lietotāju puses. Proti, var veidoties priekšstats, ka testēšanas nolūkos izmantotie dati var tikt publicēti vai apstrādāti ekspluatācijas vidē.
Šāda neskaidrība rada riskus attiecībā uz datu pārvaldību, tai skaitā datu kvalitāti, drošību un atbilstību normatīvajam regulējumam. Skaidrs vides nodalījums normatīvajā regulējumā nodrošinātu viennozīmīgu izpratni par datu izmantošanas mērķiem un ierobežojumiem katrā vidē.
Piedāvātā redakcija
-
	Ņemts vērā
Anotācija papildinata ar skaidrojumu, ka datu devējs varēs izvēlēties vai savus testa datus izplatīt izmantojot DAGR testa vai produkcijas vidi. Pieejami būs abi scenāriji.
	Noteikumu konsolidētā versija
1. Noteikumi nosaka Datu izplatīšanas un pārvaldības platformas:

	25.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;
	Iebildums (IEM - 25.03.2026. - pēc termiņa)
Jāskaņo jēdziena definīciju noteikumu projektā ar anotācijā ietverto definīciju.
Noteikumu projektā un anotācijā jēdziena "monitoringa dati" definīcijas atšķiras, kas var radīt interpretācijas riskus normatīvā regulējuma piemērošanā.
Ņemot vērā, ka anotācijā ietvertā definīcija ir precīzāka un pilnīgāk atspoguļo jēdziena saturu, lūdzam to izmantot arī noteikumu projektā, nodrošinot vienotu un konsekventu terminoloģiju visos ar projektu saistītajos dokumentos.
Piedāvātā redakcija
-
	Ņemts vērā
Panākta vienošanās tikšanās laikā 08.05.2026.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	26.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;
	Iebildums (IEM - 25.03.2026. - pēc termiņa)
Jāsaskaņo jēdziena definīciju noteikumu projektā ar anotācijā ietverto definīciju.
Noteikumu projektā un anotācijā jēdziena "monitoringa pakalpojums" definīcijas atšķiras, kas var radīt interpretācijas riskus normatīvā regulējuma piemērošanā.
Ņemot vērā, ka anotācijā ietvertā definīcija ir precīzāka un pilnīgāk atspoguļo jēdziena saturu, lūdzam to izmantot arī noteikumu projektā, nodrošinot vienotu un konsekventu terminoloģiju visos ar projektu saistītajos dokumentos.
Piedāvātā redakcija
-
	Ņemts vērā
Panākta vienošanās tikšanās laikā 08.05.2026.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;

	27.
	Noteikumu konsolidētā versija
12.3.2. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos aktuālos atribūtus;
	Iebildums (IEM - 25.03.2026. - pēc termiņa)
Jāprecizē Noteikumu 12.3.2. apakšpunkts, izsakot to šādā redakcijā: "ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgo atribūtu aktuālās vērtības;".
Piedāvātā redakcija
12.3.2. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgo atribūtu aktuālās vērtības;
	Ņemts vērā
Panākta vienošanās tikšanās laikā 08.05.2026.
	Noteikumu konsolidētā versija
12.3.2. ja datu saņēmējam ir tiesības iegūt noteiktus atribūtus pēc monitoringa datu iegūšanas, tad arī attiecīgos aktuālos atribūtus;

	28.
	Noteikumu konsolidētā versija
12.3.3. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus, kas tiek uzkrāti kopā ar katru izmaiņu faktu;
	Iebildums (IEM - 25.03.2026. - pēc termiņa)
Jāprecizē Noteikumu 12.3.3. apakšpunkts, izsakot to šādā redakcijā: 
"ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgo atribūtu vērtības, kas tiek uzkrāti kopā ar katru izmaiņu faktu;".
Piedāvātā redakcija
12.3.3. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgo atribūtu vērtības, kas tiek uzkrāti kopā ar katru izmaiņu faktu;
	Ņemts vērā
Panākta vienošanās tikšanās laikā 08.05.2026.
	Noteikumu konsolidētā versija
12.3.3. ja datu saņēmējam ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus, kas tiek uzkrāti kopā ar katru izmaiņu faktu;

	29.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 24.03.2026.)
Lūdzam anotācijas 3.sadaļas punktu “Cita informācija” papildināt ar atsauci uz konkrētu Ministru kabineta rīkojumu, ar kuru ir apstiprināta projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" īstenošana, tai skaitā norādot projekta ietvaros plānotā finansējuma apmēru, kādu plānots novirzīt jaunās funkcionalitātes DAGR īstenošanai.
Piedāvātā redakcija
-
	Ņemts vērā
Anotācijas 3.punkts papildināts ar atbilstošu informāciju.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	30.
	Anotācija (ex-ante)
7.2. Administratīvo izmaksu monetārs novērtējums
	Priekšlikums (VK - 23.03.2026.)
Vēršam uzmanību, ka identisks informācijas sniegšanas pienākuma administratīvo izmaksu aprēķins ir iekļauts arī tiesību akta projektā - Grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi" (25-TA-1915). Līdz ar to pastāv risks, ka vienas un tās pašas izmaksas tiek uzskaitītas vairākas reizes.
Ņemot vērā minēto, lūdzam izvērtēt, kurā no tiesību aktu projektiem administratīvo izmaksu monetārais novērtējums tiks veikts, un nodrošināt, ka tas tiek iekļauts tikai vienā tiesību aktā.
Attiecīgi lūdzam norādīt, kurā tiesību aktā konkrētā informācijas sniegšanas pienākuma administratīvo izmaksu novērtējums ir veikts, sniedzot atsauci uz attiecīgo projektu. Papildus lūdzam norādīt, uz kuriem tiesību akta projekta punktiem veiktais aprēķins ir attiecināms.
Piedāvātā redakcija
-
	Ņemts vērā
Anotācijas 7.sadaļā sniegts skaidrojums, ka monitoringa pakalpojuma nodrošināšanai tiks izmantota elektroniskās vienošanās funkcionalitāte, kura tiek izstrādāta Valsts informācijas resursu, sistēmu un sadarbspējas informācijas sistēmā. Tas nodrošinās vienošanās slēgšanas optimizāciju, kuras finanšu ieguvumi aprakstīti Grozījumu Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi" 25-TA-1915 anotācijas 7.4.apakšpunktā.
	Anotācija (ex-ante)
7.2. Administratīvo izmaksu monetārs novērtējums

	31.
	Noteikumu konsolidētā versija
 Izdoti saskaņā ar Valsts informācijas sistēmu likuma 18. panta piektās daļas 1. un 2. punktu
	Priekšlikums (AM - 23.03.2026.)
Ņemot vērā redakciju 3. punktā:
Eiropas Savienības līmenī personas datu apriti regulē Vispārīgā datu aizsardzības regula (GDPR).

Grozījumos nepieciešams tieši atsaukties uz Vispārīgās datu aizsardzības regulas (VDAR) prasībām. Ja monitoringa dati (t. i., informācija par atribūtu izmaiņām) kvalificējas kā personas dati, normatīvajā regulējumā ir skaidri jānosaka personas datu apstrādes principi, piemēram, datu minimizācija, nolūka ierobežojums un glabāšanas termiņu ierobežojums. Tāpat jādefinē tiesiskie pamati datu apstrādei, datu subjekta tiesības, pārziņa un apstrādātāja pienākumi, drošības pasākumi personas datu aizsardzībai, kā arī kārtība, kādā personas dati var tikt nodoti trešajām personām vai citām institūcijām.
Piedāvātā redakcija
-
	Ņemts vērā
Vēršam uzmanību, ka precīzs atbildības sadalījums attiecībā uz personas datu apstrādi ir noteikts noteikumu 4. - 7.punktos un šīs prasības attiecās arī uz monitoringa datiem. Par minēto atbildības sadalījumu tika panākta vienošanās ar Datu valsts inspekciju noteikumu sākotnējā izstrādes procesā. Tiesības apstrādāt konkrētos personas datus izriet no speciālajām normām (konkrēti MK noteikumi) pamatojoties uz kuriem  konkrētām institūcijām ir tiesības saņemt, bet citām pienākums nodot atbilstošus datus. Datu aprite izmantojot DAGR (arī monitoringa dati) notiek noslēdzot standartizētu elektronisko vienošanos Valsts informācijas resursu, sistēmu un sadarbspējas informācijas sistēmā (noteikumu 31.punkts). Šīs vienošanās neatņemama sastāvdaļa ir datu saņemšanas tiesiskais pamats un datu izmantošanas mērķis (MK noteikumi Nr. 89 "Valsts informācijas resursu, sistēmu un sadarbspējas informācijas sistēmas noteikumi" 36.punkts). Arī par šīs vienošanās obligāti ietveramajiem laukiem tika panākta vienošanās ar Datu valsts inspekciju.
DAGR ietvarā trešajām personām dati netiek nodoti, savukārt, ja datu saņēmējs vēlāk nodot saņemtos datus trešajam pusēm, to vairs neregulē šis regulējums, bet jau konkrētā speciālā norma par konkrētajiem datiem.
Monitoringa datu glabāšanas termiņš ir noteikts 44.1. punktā. Attiecībā uz izplatāmo datu glabāšanas termiņiem ierobežojums ir noteikts 43. un 44. punktā. Attiecībā uz personas datiem, kas tiek apstrādāti, lai nodrošinātu identifikāciju un autorizāciju ierobežojums ir noteikts noteikumu 46.punktā.
	Noteikumu konsolidētā versija
 Izdoti saskaņā ar Valsts informācijas sistēmu likuma 18. panta piektās daļas 1. un 2. punktu

	32.
	Noteikumu konsolidētā versija
2.2. datu saņēmējs – Latvijas Republikā reģistrēta institūcija vai privāto tiesību juridiskā persona, kas saņem datus, izmantojot Datu izplatīšanas un pārvaldības platformu.
	Priekšlikums (AM - 23.03.2026.)
Datu saņēmējam jābūt skaidri noteiktam un tiesiski pamatotam datu saņemšanas un apstrādes pamatojumam, kas izriet no viņam piešķirtajām funkcijām, uzdevumiem vai normatīvajos aktos noteiktajām tiesībām.
Piedāvātā redakcija
-
	Ņemts vērā
Sniedzam saksidrojumu, ka tiesības apstrādāt konkrētos personas datus izriet no speciālajām normām (konkrēti MK noteikumi) pamatojoties uz kuriem  konkrētām institūcijām ir tiesības saņemt, bet citām pienākums nodot atbilstošus datus. Datu aprite izmantojot DAGR (arī monitoringa dati) notiek noslēdzot standartizētu elektronisko vienošanos Valsts informācijas resursu, sistēmu un sadarbspējas informācijas sistēmā (noteikumu 31.punkts). Šīs vienošanās neatņemama sastāvdaļa ir datu saņemšanas tiesiskais pamats un datu izmantošanas mērķis (MK noteikumi Nr. 89 "Valsts informācijas resursu, sistēmu un sadarbspējas informācijas sistēmas noteikumi" 36.punkts).
	Noteikumu konsolidētā versija
2.2. datu saņēmējs – Latvijas Republikā reģistrēta institūcija vai privāto tiesību juridiskā persona, kas saņem datus, izmantojot Datu izplatīšanas un pārvaldības platformu.

	33.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;
	Priekšlikums (VM - 24.03.2026.)
Tā kā Noteikumu esošajā redakcijā nav noteikts, kas ir "objekts", nepieciešams grozījumus papildināt ar definīciju "objekts", kas anotācija jau ir minēts (piemēram, persona (datu subjekts), lieta, notikums, process vai cita vienība).
Piedāvātā redakcija
-
	Nav ņemts vērā
Uzskatām, ka skaidrojums noteikumu anotācijā ir pietiekošs.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;

	34.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;
	Priekšlikums (AM - 23.03.2026.)
Monitoringa dati var tikt uzskatīti par personas datiem, ja izmantotais identifikators ļauj tieši vai netieši identificēt personu. Tādēļ nepieciešams skaidri noteikt, ka identifikatori paši par sevi nenodrošina personas identificēšanu, bet gadījumos, kad tie tomēr varētu norādīt uz konkrētu personu, to apstrāde tiks nodrošināta atbilstoši personas datu aizsardzības prasībām.
Piedāvātā redakcija
-
	Ņemts vērā
Skaidrojam, ka uz monitoringa datiem attiecas visas tās pašas normas, kas uz terminu "personas dati", kas tiek izmantots noteikumos. Atbildības sadalījums ir noteikts 4. - 7. punktos. Tiesiskais pamats un mērķis datu apstrādei tiek norādīts elektroniskajā vienošanās, kas tiek noslēgta Valsts informācijas resursu, sistēmu un sadarbspējas informācijas sistēmā. Glabāšanas ilgums 44.1. punktā.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	35.
	Noteikumu konsolidētā versija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus.
	Priekšlikums (VM - 24.03.2026.)
Esošā punkta redakcija neļauj viennozīmīgi saprast, kāds tieši ir audita apgabals un atbildības sadalījums - vai drošības riski tiks attiecināti uz datu devēju vai datu ņēmēju?
Piedāvātā redakcija
-
	Ņemts vērā
Anotācija papildinata ar skaidrojumu. Ņemot vērā, ka DAGR atbilstoši Ministru kabineta noteikumiem Nr. 397 "Minimālās kiberdrošības prasības" ir A klases informācijas sistēma, audita tvērums un biežums tiek noteikts šo noteikumu 131.punktā. Atbildīgs par audita veikšanu ir DAGR pārzinis. Auditā netiks auditēti paši dati, bet gan sistēma kā tāda un saistītie apstrādes procesi. Līdz ar to datu devējiem tiks izsniegtas audita ziņojuma sadaļas, kuras skar konkrēti skarto datu apmaiņas/apstrādes procesu.
	Noteikumu konsolidētā versija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus.

	36.
	Noteikumu konsolidētā versija
11.4. datu devēja datu krātuvi;
	Priekšlikums (VM - 24.03.2026.)
Lai izvairītos no pārpratumiem, nepieciešams precizēt, vai būtu pareizi veidot teikumu šādi:
datu krātuve datu devēja datiem.
Piedāvātā redakcija
-
	Nav ņemts vērā
Piedāvājam palikt pie īsākas redakcijas.
	Noteikumu konsolidētā versija
11.4. datu devēja datu krātuvi;

	37.
	Noteikumu konsolidētā versija
11.4.1 datu saņēmēja datu krātuvi;
	Priekšlikums (VM - 24.03.2026.)
Lai izvairītos no pārpratumiem, nepieciešams precizēt, vai būtu pareizi veidot teikumu šādi:
datu krātuve datu saņēmēja datiem.

Piedāvātā redakcija
-
	Nav ņemts vērā
Piedāvājam palikt pie īsākas redakcijas.
	Noteikumu konsolidētā versija
11.4.1 datu saņēmēja datu krātuvi;

	38.
	Noteikumu konsolidētā versija
12. Pašapkalpošanās portāls nodrošina:
	Priekšlikums (AM - 23.03.2026.)
Ieteicams papildināt ar datu drošu glabāšanu, apstrādi, sūtīšanu un dzēšanu, atbilstoši normatīvajam regulējumam.
Piedāvātā redakcija
-
	Nav ņemts vērā
Droša glabāšana, apstrāde un sūtīšana ir paša DAGR funkcionalitāte nevis pašapkalpošanās portāla funkcionalitāte. Pašapkalpošanās portāls ir tikai daļa no DAGR, instruments, kurš nodrošina iespēju piekļūt DAGR funkcionalitātēm, lai datu devēji, datu saņēmēji un DAGR pārzinis, varētu nodrošināt sev uzlikto pienākumu izpildi.
	Noteikumu konsolidētā versija
12. Pašapkalpošanās portāls nodrošina:

	39.
	Noteikumu konsolidētā versija
12.1. Datu izplatīšanas un pārvaldības platformas lietotāju identifikāciju un autorizāciju;
	Priekšlikums (AM - 23.03.2026.)
Ieteicams papildināt 12.1. ar lietotāju darbības notikumu fiksēšanu.
Piedāvātā redakcija
-
	Ņemts vērā
Esošās redakcija 12.punkts nosaka, ka pašapkalpošanās portāls nodrošina Datu izplatīšanas un pārvaldības platformas lietotājiem identifikāciju, autorizāciju un lietotāja saskarni Datu izplatīšanas un pārvaldības platformas funkcionālo iespēju izmantošanai. Nodrošinot identifikāciju un autorizāciju tiek veikta arī auditācijas datu veidošana un glabāšana. Glabāšanas termiņš ir noteikts 47.punktā - "47. Datu izplatīšanas un pārvaldības platformas izmaiņu un piekļuves auditācijas pierakstus glabā 18 mēnešus no ieraksta izdarīšanas brīža."
	Noteikumu konsolidētā versija
12.1. Datu izplatīšanas un pārvaldības platformas lietotāju identifikāciju un autorizāciju;

	40.
	Noteikumu konsolidētā versija
12.3. monitoringa pakalpojuma nodrošināšanu un konfigurēšanu nodrošinot iespēju saņemt:
	Priekšlikums (VM - 24.03.2026.)
Nepieciešams pārskatīt teikuma struktūru, kas ir neveikla un nav saprotama, jo vai Portāls nodrošina monitoringa pakalpojumu, vai tomēr - Portāls nodrošina iespēju konfigurēt monitoringa pakalpojuma parametrus.
Monitoringa pakalpojuma aprakstu izcelt atsevišķā punktā, piemēram, kā 17.punktu.

Piedāvātā redakcija
-
	Ņemts vērā
Redakcija precizēta.
	Noteikumu konsolidētā versija
12.3. monitoringa pakalpojuma konfigurēšanu nodrošinot iespēju saņemt:

	41.
	Noteikumu konsolidētā versija
12.4. funkcionalitāti, kuras ietvarā, ja datu devējs un datu saņēmējs ir viena un tā pati institūcija, datu aprite institūcijas ietvarā tiek nodrošināta bez šo noteikumu 31. punktā minētās elektroniskās vienošanās;
	Priekšlikums (VM - 24.03.2026.)
Nepieciešams precizēt, jo Portāls nenodrošina funkcionalitāti, bet ļauj to iespējot un konfigurēt parametrus.
Piedāvātā redakcija
-
	Ņemts vērā
Redakcija precizēta.
	Noteikumu konsolidētā versija
12.4. iespēju veikt datu apriti institūcijas ietvarā bez šo noteikumu 31. punktā minētās elektroniskās vienošanās, ja datu devējs un datu saņēmējs ir viena un tā pati institūcija;

	42.
	Noteikumu konsolidētā versija
12.5. funkcionalitāti, kuras ietvarā datu devējs nodrošina atvērto un augstvērtīgo datu kopu izplatīšanu izmantojot Datu izplatīšanas un pārvaldības platformu.
	Priekšlikums (VM - 24.03.2026.)
Nepieciešams precizēt, jo Portāls nenodrošina funkcionalitāti, bet ļauj to iespējot un konfigurēt parametrus.
Piedāvātā redakcija
-
	Ņemts vērā
Redakcija precizēta.
	Noteikumu konsolidētā versija
12.5. datu devējam iespēju izplatīt atvērto un augstvērtīgo datu kopas izmantojot Datu izplatīšanas un pārvaldības platformu.

	43.
	Noteikumu konsolidētā versija
15. Datu devēja datu krātuve nodrošina datu devēja pārziņā esošo informācijas sistēmu datu izvietošanu izplatīšanai.
	Priekšlikums (VM - 24.03.2026.)
Skatīt priekšlikumu lietot "datu krātuve datu devēja datiem".
Piedāvātā redakcija
-
	Nav ņemts vērā
Piedāvājam palikt pie īsākas redakcijas.
	Noteikumu konsolidētā versija
15. Datu devēja datu krātuve nodrošina datu devēja pārziņā esošo informācijas sistēmu datu izvietošanu izplatīšanai.

	44.
	Noteikumu konsolidētā versija
16.1 Datu saņēmēja datu krātuve nodrošina datu saņēmēja datu apstrādi monitoringa pakalpojuma nodrošināšanai.
	Priekšlikums (VM - 24.03.2026.)
Skatīt priekšlikumu "datu krātuve datu saņēmēja datiem".
Piedāvātā redakcija
-
	Nav ņemts vērā
Piedāvājam palikt pie īsākas redakcijas.
	Noteikumu konsolidētā versija
16.1 Datu saņēmēja datu krātuve nodrošina datu saņēmēja datu apstrādi monitoringa pakalpojuma nodrošināšanai.

	45.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.
	Priekšlikums (AM - 23.03.2026.)
Ja Datu izplatīšanas un pārvaldības platforma vai tās sastāvā esošās informācijas sistēmas atbilst MK 397 noteikumu 33. punktā definētajām minimālās, pamata vai paaugstinātas drošības informācijas sistēmām, ir nepieciešams tieši atsaukties uz attiecīgajām kiberdrošības un datu glabāšanas prasībām. MK 397 noteikumi paredz atšķirīgus datu un to rezerves kopiju glabāšanas termiņus atkarībā no informācijas sistēmas drošības klases, tādēļ glabāšanas termiņam ir jābūt skaidri pamatotam, ņemot vērā sistēmas drošības līmeni un normatīvajos aktos noteiktās prasības.
Piedāvātā redakcija
-
	Ņemts vērā
Vēršam uzmanību, ka MK 397 runā par auditācijas datu glabāšanu. DAGR ir A klases (paaugstinātas drošības) informācijas sistēma, tāpēc atbilstoši MK 397 noteiktajam auditācijas pieraksti tiek glabāti 18 mēnešus (noteikumu 47. un 48.punkts). Savukārt 44.1. attiecas uz pašu datu glabāšanu, tāpēc uz viņiem neattiecās MK 397.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.

	Izsludināšana: 26.11.2025. 10:29

	46.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Iebildums (AM - 11.12.2025.)
Noteikumu projektā lietotie termini “monitorings”, “monitoringa dati” un “monitoringa pakalpojums” nav pietiekami skaidri un var tikt interpretēti kā datu versiju kontroles metadati vai datu izmaiņu žurnālfaili.
Šādi dati būtu jāglabā atbilstoši tās informācijas sistēmas drošības klasei, kas ir iniciators šādu datu radīšanai.
Šajā kontekstā “monitoringa pakalpojums” pēc būtības, atbilstoši Valsts informācijas sistēmu likuma 6. un 8. pantam (par valsts informācijas sistēmu darbības principiem un pārziņa funkcijām), ir informācijas sistēmas pārziņa atbildība, un dati ir jāreģistrē "tikai vienu reizi atbilstošajā reģistrā".
Aicinām aizstāt terminus “monitorings”, “monitoringa dati” un “monitoringa pakalpojums” ar jēdzienu, kas neradītu nevēlamas interpretācijas, un būtu skaidrs, kurā informācijas sistēmā tie glabājami un uz kuru piemērojamas datu apstrādes un drošības prasības.
Aicinām izvērtēt vai būtu jānosaka, ka “monitoringa dati” tiek apstrādāti tikai tehniski, kā notikumu fiksējoši dati, datu apmaiņas apjoma optimizācijas nolūkos.
	Nav ņemts vērā
Monitoringa pakalpojums ir specifisks informācijas pakalpojums, kurš tiek nodrošināts DAGR nevis informācijas sistēmas pārziņa informācijas sistēmā. Par to tiek slēgta atsevišķa vienošanās starp datu devēju un datu saņēmēju. Pakalpojuma būtība ir nodrošināt datu devējam iespēju saņemt informāciju tieši par izmaiņām datos (piemēram, mainījies personas vārds vai uzvārds). Šie dati nav žurnālfaili, kuri fiksē auditācijas pierakstus datu devēja informācijas sistēmā. Terminoloģija "monitoringa dati" ir saskaņota ar PMLP, kuri jau šobrīd nodrošina šādu pakalpojumu.
	Noteikumu (grozījumu) projekts
-

	47.
	Anotācija (ex-ante)
Anotācijas (ex-ante) nosaukums
	Iebildums (IEM - 10.12.2025.)
Precizēt anotācijas 4.1.1. apakšpunkta pamatojumā un aprakstā norādīto aizstājot “DAGR izstrādātajai monitoringa pakalpojuma funkcionalitātei nepieciešams slēgt elektronisko vienošanos VIRSIS” ar “DAGR izstrādātajai monitoringa pakalpojuma funkcionalitātes izmantošanai nepieciešams slēgt elektronisko vienošanos VIRSIS.”
 
Piedāvātā redakcija
DAGR izstrādātajai monitoringa pakalpojuma funkcionalitātes izmantošanai nepieciešams slēgt elektronisko vienošanos VIRSIS.
	Ņemts vērā
Anotācija precizēta.
	Anotācija (ex-ante)
Anotācijas (ex-ante) nosaukums

	48.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Procizēt anotācijas 1.3. sadaļu, aizvietojot vārdu savienojumu “monitoringa atribūtu” ar “monitorējamo atribūtu”.
 
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	49.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Aizvietot 1.3. sadaļu rindkopu: "Lai uzsāktu datu izmaiņu monitoringu ir jādefinē izmaiņu monitoringa kopa jeb jānosaka kura datu kopa un kādas VIRSIS atļaujas ietvaros tiks monitorēta. Pēc monitoringa kopas definēšanas tai tiek pievienots attiecīgo ierakstu identifikatoru saraksts, kas tiks monitorēti. Datu saņēmējs var atlasīt izmaiņu datus, kuros parādās informācija par tiem datu kopas ierakstiem, kuru dati ir mainījušies kopš brīža, kad ieraksta identifikators tika pievienots monitoringa kopai. Gadījumā, ja ieraksta identifikators vēlāk tiek noņemts no izmaiņu monitoringa kopas, informācija par šī ieraksta izmaiņām ir pieejama tikai līdz brīdim, kad identifikators tika no kopas izņemts." ar šādu tekstu: "Lai uzsāktu monitoringa pakalpojumu ir jānosaka, kura datu kopa kuras VIRSIS atļaujas ietvaros tiks monitorēta. Pēc monitoringa kopas konfigurācijas izveides monitoringa datu kopai tiek pievienots to ierakstu identifikatoru saraksts, kas tiks monitorēts. Datu saņēmējs var iegūt tikai tos monitoringa datus, kuros parādās informācija par datu kopas ierakstiem, kuru dati ir mainījušies kopš brīža, kad ieraksta identifikators tika pievienots monitoringa kopai. Gadījumā, ja ieraksta identifikators vēlāk tiek izņemts no monitorējamo identifikatoru saraksta, informācijas par monitorējamā ieraksta izmaiņām uzkrāšana tiek pārtraukta, sākot ar brīdi, kad identifikators no kopas tika izņemts."
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	50.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Precizēt anotācijas 1.3. sadaļu, skaidrojot, kas ir “DAGR datņu formāts” un “izgūšana no DAGR datņu formāta”.
 
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	51.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Precizēt anotācijas 1.3. sadaļu, skaidrojot nozīmi šim tekstam: “Minētā funkcionalitāte ir izstrādāta kā jauns datu izgūšanas un ielādes kanāls un Noteikumu projektā tiek noteikts ka tā ir pieejama datu devēja savienotāja veidā.”.
 
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	52.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Viennozīmīgās izpratnes rādīšanai precizēt anotācijas 1.3. sadaļu, nosakot, vai atvērto datu izplatīšana caur DAGR ir obligāts noteikums un vai tiek atceltā līdz šim esošā atvērto datu nodošanas kārtība.
Piedāvātā redakcija
-
	Ņemts vērā
Anotācija papildināta.
	Anotācija (ex-ante)
1.3. Pašreizējā situācija, problēmas un risinājumi

	53.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 10.12.2025.)
Precizēt anotācijas 2.1. sadaļas un 7.4. sadaļas 5. punktā aprakstā norādīto attiecībā uz datu apriti datu aprite NILLTPFN likuma ietvarā, jo minētais nav saistīts ar Noteikumu grozījumu būtību.
 
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	54.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums (VK - 09.12.2025.)
Ņemot vērā, ka noteikumu projektā ir iekļautas administratīvās un atbilstības prasības valsts pārvaldes iestādēm, ir nepieciešams veikt administratīvo izmaksu, kā arī atbilstības izmaksu monetāru novērtējumu. Valsts kancelejas ieskatā ir vērtējams noteikumu projekta 6., 7. un 8. punkts.

Tiesību aktu projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets.
 
Piedāvātā redakcija
-
	Ņemts vērā
Noteikumu projekta 6., 7. un 8.punkts tiks nodrošināts par DAGR uzturēšanas līdzekļiem.
Anotācijas 7.2.  apakšpunktā veikts provizorisks aprēķins administratīvā sloga mazināšanai saistībā ar elektronisko vienošanos monitoringa pakalpojuma nodrošināšanai (šobrīd šis ir manuāls process).
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	55.
	Anotācija (ex-ante)
8.1.13. uz datu aizsardzību
	Iebildums (DVI - 10.12.2025.)
1. Noteikumu projekts šobrīd paredz DAGR izvietot testa datus. Ņemot vērā to, ka ir iestādes, kurām ir nepieciešamība arī testa vidē izmantot personas datus, lūdzam, papildināt noteikumu projektu vai anotāciju, nosakot, ka gadījumā, ja testa dati satur fizisko personu datus, tiek nodrošināta to anonimizācija. 
2. Noteikumu projekts nenoteic, cik ilgi tiek glabāti monitoringa dati vai dati datu saņēmēja krātuvē. Skaidrības nolūkos, lūdzam papildināt noteikumu projektu vai anotāciju ar atbilstoša satura informāciju. Jānorāda, ka, lai arī monitoringa dati nav personas dati paši par sevi, tomēr, sasaistot tos ar identifikatoru, varētu iegūt informāciju par personas uzvedību vai pat veikt profilēšanu. 
3. Papildus aicinām papildināt sadaļu ar informāciju, kāds regulējums ir pilnveidots attiecībā uz personas datu apstādi, un kādi būs ieguvumi no šī regulējuma. 
Piedāvātā redakcija
-
	Ņemts vērā
1. Personas datus testa datos nav paredzēts izmantot. Anotācija papildināta ar informāciju, ka ,lai mazinātu administratīvo slogu, informācijas sistēmu pārziņiem, kuru dati ir nepieciešami citām institūcijām, attiecīgie datu devēji brīvprātīgi varēs izmantojot DAGR izveidot (anonimizējot vai uzģenerējot līdzīgas struktūras datus) kā arī izvietot savus testa datus citu institūciju vajadzībām.
2. Anotācija papildināta ar skaidrojumu, ka monitoringa dati tiks glabāti 12 mēnešus.
3. Anotācija papildināta ar precīzu skaidrojumu.
	Anotācija (ex-ante)
8.1.13. uz datu aizsardzību

	56.
	Noteikumu konsolidētā versija
2. Noteikumos lietotie termini:
	Iebildums (IEM - 10.12.2025.)
Lai ievērotu konsekvenci ar Ministru kabineta 2024. gada 6. februāra noteikumu Nr. 89 "Valsts informācijas resursu, sistēmu un sadarbspējas informācijas sistēmas noteikumi" noteikto, t.sk. lai ieviestu skaidrību attiecībā uz Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" 9turpmāk - Noteikumi) lietoto terminoloģiju, jāpapildina Noteikumu 2. punkts ar termina "institūcija" skaidrojumu. 
Piedāvātā redakcija
-
	Ņemts vērā
Noteikumu projekts papildināts ar terminu "institūcija".
	Noteikumu konsolidētā versija
2. Noteikumos lietotie termini:

	57.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Iebildums (IEM - 10.12.2025.)
Lai ievērotu konsekvenci ar Ministru kabineta 2024. gada 6. februāra noteikumu Nr. 89 "Valsts informācijas resursu, sistēmu un sadarbspējas informācijas sistēmas noteikumi" noteikto precīzaka termina skaidrojuma nodrošināšanai piedāvājam šādu redakciju: "monitoringa dati – dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības;"
 
Piedāvātā redakcija
2.5.monitoringa dati – dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības;
	Ņemts vērā
Termins "monitoringa dati" precizēts.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	58.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī tajā paredzēto datu apjomu.
	Iebildums (IEM - 10.12.2025.)
Precīzaka termina skaidrojuma nodrošināšanai piedāvājam šādu redakciju: "monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgos atribūtus".
Piedāvātā redakcija
2.6. monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgos atribūtus
	Ņemts vērā
Termins "monitoringa pakalpojums" precizēts.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;

	59.
	Noteikumu konsolidētā versija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā.
	Iebildums (IEM - 10.12.2025.)
Regulējums ir jāpapildina ar pārziņa pienākumu pēc audita veikšanas informēt datu devējus par audita rezultātu. Tādējādi 7.3 punkts izsakāms šādā redakcijā: “7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus”.
Piedāvātā redakcija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus
	Ņemts vērā
Noteikumu projekta punkts precizēts.
	Noteikumu konsolidētā versija
7.3 Pārzinis veic drošības auditu (tajā skaitā attiecībā uz personas datu apstrādi) vismaz vienu reizi gadā un par rezultātu informē datu devējus.

	60.
	Noteikumu konsolidētā versija
13.4. atvērto un augstvērtīgo datu kopu izplatīšanu izmantojot Latvijas Atvērto datu portālu data.gov.lv.
	Iebildums (IEM - 10.12.2025.)
Viennozīmīgās izpratnes rādīšanai precizēt Noteikumu 13.4. punktu un anotāciju, nosakot, vai atvērto datu izplatīšana caur DAGR ir obligāts noteikums un vai tiek atceltā līdz šim esošā atvērto datu nodošanas kārtība
Piedāvātā redakcija
-
	Ņemts vērā
Anotācija papildināta ar skaidrojumu.
	Noteikumu konsolidētā versija
-

	61.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izvietot Datu izplatīšanas un pārvaldības platformā attiecīgās informācijas sistēmas testa datus.
	Iebildums (IEM - 10.12.2025.)
Jāprecizē Noteikumu 17.1 punkts, nosakot, ka testa dati tiek nodoti DAGR testa videi.
 
Piedāvātā redakcija
-
	Nav ņemts vērā (Atsaukts)
Šī nav testa vide, bet funkcionalitāte testa datu izveidošanai un izplatīšanai.

Anotācijā precizēts skaidrojums:
Lai mazinātu administratīvo slogu informācijas sistēmu pārziņiem, kuru dati ir nepieciešami citām institūcijām, attiecīgie datu devēji brīvprātīgi varēs izmantojot DAGR izveidot (anonimizējot vai uzģenerējot līdzīgas struktūras datus) un izvietot savus testa datus citu institūciju vajadzībām.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus.

	62.
	Noteikumu konsolidētā versija
17.2 Ja institūcijai ir nepieciešami testa dati no šo noteikumu 17.1 punktā minētās informācijas sistēmas, tad institūcija tos iegūst Datu izplatīšanas un pārvaldības platformā.
	Iebildums (IEM - 10.12.2025.)
Precizēt 17.2 punkta redakciju, paredzot, ka Datu devējam tiek nodrošināta izvēles iespēja attiecībā uz testa datu izvietošanu DAGR testa vidē.
 
Piedāvātā redakcija
-
	Ņemts vērā
Noteikumu projekta punkts svītrots.
	Noteikumu konsolidētā versija
-

	63.
	Noteikumu (grozījumu) projekts
 Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"
	Priekšlikums (SAM - 10.12.2025.)
Noteikumu projektā pašreiz paredzētais risinājums sadala monitoringa procesu divās sistēmās — vienošanās jāslēdz VIRSIS, bet pārējā pārvaldība notiek DAGR portālā. Tas ir neloģiski, sarežģī lietotāju darbu un palielina integrācijas riskus. Lūdzam precizēt noteikumu projektu, lai vienošanās slēgšana ir integrēta DAGR pašapkalpošanās portālā, kur jau notiek visa monitoringa pārvaldība.
Piedāvātā redakcija
-
	Nav ņemts vērā
Informējam, ka informācijas resursu reģistrēšana un cenralizēta informācijas uzturēšana (par visiem valsts pārvaldes informācijas un IKT resursiem) notiek VIRSIS. Vienošanās gan par datu apriti, gan par monitoringu ir par VIRSIS reģistrētajiem informācijas resursiem. Līdz ar to arī centralizētais risinājums šīm vienošanām ir izvietots VIRSIS. DAGR ir tikai instruments, konkrētās datu aprites vai monitoringa pakalpojuma nodrošināšanai. Praksē vienošanos par datu apriti var noslēgt VIRSIS arī par tiem informācijas resursiem, kuru apritei netiek izmantots DAGR.
	Noteikumu (grozījumu) projekts
-

	64.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums (SAM - 10.12.2025.)
Lūdzam svītrot noteikumu projekta 14. punktu, kas paredz MK noteikumus papildināt ar 13.4. apakšpunktu, kurā noteikts, ka “Datu devēja savienotājs nodrošina atvērto un augstvērtīgo datu kopu izplatīšanu, izmantojot Latvijas Atvērto datu portālu data.gov.lv”. Šāda prasība nav tehniski pamatota un rada nevajadzīgu datu plūsmas sarežģījumu. Atvērto datu portālam (data.gov.lv) jau pastāv standartizētas ārējās saskarnes (API un CKAN mehānismi), kuras datu devēji var izmantot tiešai datu publicēšanai, nepiesaistot papildu starpniekplatformu. Līdz ar to prasība virzīt datus caur Datu izplatīšanas un pārvaldības platformu (DAGR) šajā gadījumā dublē jau esošu funkcionalitāti. Datu plūsmas organizēšana “no sistēmas → uz DAGR → uz data.gov.lv” rada papildu integrācijas izmaksas, papildu uzturēšanas izmaksas, lieku datu dublēšanu krātuvēs.
Piedāvātā redakcija
-
	Ņemts vērā
Anotācija papildināta ar skaidrojumu, ka esošā kārtība ADP izmantošanai nemainīsies, taču parādīsies papildus iespēja izplatīt atvērtās un augstvērtīgās datu kopas izmantojot DAGR. Funkcionalitāte neparedz datu ielādi no ADP uz DAGR vai DAGR izvietoto datu ielādi ADP. DAGR datu devējs varēs izmantot DAGR atvērto un augstvērtīgo datu kopu izplatīšanai. DAGR izveidotā funkcionalitāte nodrošinās iespēju metadatus un atvērtos datus sagatavot (aprakstīt) DAGR ietvaros, savukārt izvietojot datus DAGR tiks nodrošināta sasaiste ar ADP, kur atbilstošajā datu kopā tiks iekļauts DAGR izveidotais apraksts un nodrošināta saite uz DAGR ievietotajiem datiem – datu izgūšanas serviss (API (Application Programming Interface) pakalpe), datu saņemšanai izmantojot DAGR.
	Noteikumu (grozījumu) projekts
-

	65.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums (SAM - 10.12.2025.)
Lūdzam precizēt noteikumu projekta 6. punktu, nosakot detalizētākas prasības datu centriem, kur DAGR tiks izvietots.
Piedāvātā redakcija
6. Papildināt ar 7.1 punktu šādā redakcijā:
"7.1 Pārzinis nodrošina Datu izplatīšanas un pārvaldības platformas izvietošanu vismaz divos ģeogrāfiski nodalītos datu centros, kuru mēneša kumulatīvā pieejamība nav zemāka par 99,5%.”
	Ņemts vērā
Šobrīd datu centru pieejamības prasības tiek noteiktas MK noteikumu projektā "Informācijas sistēmu izvietošanas un datu centru drošības prasības" (24-TA-3243).
	Noteikumu (grozījumu) projekts
-

	66.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums (AM - 11.12.2025.)
Noteikumu (grozījumu) projekta noteikumu 3. punkta redakcjā lietotais formulējums “piemērota datu (tai skaitā personas datu) izplatīšanai un glabāšanai” ir pretrunā ar Valsts informācijas sistēmu likuma (VISL) 6. panta otrajā un trešajā daļā noteikto datu vienreizējas reģistrācijas un datu nedublēšanas principu.
VISL 6. panta 2. un 3. daļa nosaka, ka valsts informācijas sistēmā nedrīkst ievadīt datus, kas jau ir pieejami integrētā valsts informācijas sistēmā, kā arī informācija par datu subjektu reģistrējama tikai vienu reizi atbilstošajā reģistrā.
DAGR, kā valsts platforma VISL izpratnē, ir paredzēta datu (orģināldatu) izplatīšanai, nevis kā primāra datu glabāšanas sistēma vai datu kopiju uzturēšanas risinājums.
Noteikumu (grozījumu) projekta noteikumu 3. punkta pašreizējais formulējums var radīt interpretāciju, ka DAGR funkcionē kā neatkarīga datu glabāšanas sistēma, kas satur pastāvīgas datu kopijas, kas neatbilst VISL regulējumam un var tikt uzskatīts par datu dublēšanu ārpus to primārās informācijas sistēmas.

Rosinām noteikumu (grozījumu) projektā noteikumu 3. punkta redakciju precizēt, svītrojot atsauci uz “glabāšanu” vai aizstājot to ar jēdzienu, kas raksturo tehnisku, īslaicīgu datu apstrādi, kas nepieciešama datu izplatīšanas procesa nodrošināšanai, piemēram:
“... piemērota datu (tai skaitā personas datu) elektroniskai apstrādei un izplatīšanai”,
vai:
“... piemērota datu (tai skaitā personas datu) izplatīšanai un īslaicīgai tehniskai saglabāšanai datu apstrādes procesa nodrošināšanai”.
 
	Ņemts vērā
Skaidrojam, ka dati, kuri "glabājas" DAGR tiek glabāti tikai ar mērķi tos izplatīt. Nav mērķis tos glabāt līdzīgi kā datu devēja informācijas sistēmā tādējādi nelietderīgi tos dublējot. Diskusija par šī termina izmantošanu bija ar DVI jau pirmreizējā DAGR noteikumu izstrādes procesā. No personas datu apstrādes viedokļa datu glabāšanu DAGR notiek, tāpēc tika nolemts atstāt šo terminu, bet uzskatīt, ka dati tiek glabāti tikai izplatīšanas nolūkam un šo datu pārzinis tāpat paliek konkrētais datu devējs.
	Noteikumu (grozījumu) projekts
-

	67.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums (AM - 11.12.2025.)
Noteikumu (grozījumu) projekta 8. punktā lietotais termins “drošības audits” nav definēts MK noteikumos Nr. 397 “Minimālās kiberdrošības prasības”, kā arī neatbilst MK 397 terminoloģijai. Kiberdrošības regulējums lieto citus, terminus: "atbilstības audits", "ielaušanās testi", "drošības skenēšana".
Termina “drošības audits” izmantošana var radīt neskaidrību par to, kāda veida pārbaude ir jāveic.
Ja VARAM iecere ir noteikt stingrāku prasību (regulārus papildu auditus), tad tas ir jāformulē tā, lai tas būtu nodalīts no MK 397 obligātajām prasībām.
Piedāvātā redakcija
8. Papildināt ar 7.3 punktu šādā redakcijā:
"7.3 Pārzinis nodrošina ikgadēju drošības pasākumu (tajā skaitā attiecībā uz personas datu apstrādi) izvērtējumu, kas papildina normatīvajos aktos par minimālajām kiberdrošības prasībām noteiktās pārbaudes."
 
	Ņemts vērā
Skaidrojam, ka termins "drošības audits" tiek lietots kā vispārpieņemts termins, kurš nozīmē, ka attiecīgi sertificēti drošības auditori veic IKT resursa pārbaudi, kuras rezultātā tiek sagatavots dokuments ar norādi uz atklātajam ievainojamībām
	Noteikumu (grozījumu) projekts
-

	68.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums (AM - 11.12.2025.)
Noteikumu (grozījumu) projektā lietotais termins “paaugstinātas drošības sistēma” nav definēts ārējos normatīvajos aktos un nav terminoloģiski saskaņots ar MK noteikumu Nr. 397 “Minimālās kiberdrošības prasības” lietoto klasifikācijas terminoloģiju. “paaugstinātas drošības” jēdziens attiecas uz A klases informācijas sistēmu (MK 397 33.1. punkts). Lai novērstu interpretācijas riskus piedāvājam precizēt 5. punkta redakciju.
Piedāvātā redakcija
5.
Izteikt 3. punktu šādā redakcijā:
"3. Datu izplatīšanas un pārvaldības platforma ir valsts platforma un A klases (paaugstinātas drošības) informācijas sistēma, kas piemērota datu (tai skaitā personas datu) izplatīšanai un glabāšanai un kuras pārzinis ir Valsts digitālās attīstības aģentūra (turpmāk – pārzinis). Tās tīmekļvietnes adrese ir www.dagr.gov.lv."
	Ņemts vērā
DAGR statuss, ka tā ir paaugstinātas drošības informācijas sistēma svītrots. Neatkarīgi no šajos noteikumos noteiktā, DAGR drošības statusu nosaka MK 397, un tas šobrīd atbilst A klases (paaugstinātas drošības) informācijas sistēma. Lai turpmāk neradītu neatbilstību DAGR noteikumos un  kiberdošības jomā noteiktajam regulējumam (attiecīgā terminoloģija kiberdrošības jomā var mainītie un līdz ar to būtu nepieciešams katru reizi veikt attiecīgus grozījumus arī DAGR noteikumos) norma par attiecīgo drošibas līmeni DAGR noteikumos nav lietderīgi dublēt.
	Noteikumu (grozījumu) projekts
-

	69.
	Noteikumu konsolidētā versija
2. Noteikumos lietotie termini:
	Priekšlikums (TM - 09.12.2025.)
Aicinām tiesību akta projektā iekļaut datu centra un testa datu definīcijas, lai nodrošinātu viennozīmīgu šo jēdzienu izpratni.
Piedāvātā redakcija
-
	Ņemts vērā
Termins datu centrs ir noteikts Nacionālās kiberdrošības likumā. Anotācija papildināta ar skaidrojumu, ka testa dati ir parauga vai imitācijas dati, ko izmanto, lai pārbaudītu vaicājumus, pārskatus vai sistēmas veiktspēju, neietekmējot reālus lietotāja datus.
	Noteikumu konsolidētā versija
2. Noteikumos lietotie termini:

	70.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;
	Priekšlikums (IEM - 10.12.2025.)
Nav skaidri definēts, ko šo noteikumu izpratnē apzīmē termins “objekts”. Priekšlikums Projektā vai Anotācijā skaidrot, vai ar to saprotama reāla vienība, piemēram, persona (datu subjekts), lieta, notikums, process vai cita vienība.
Piedāvātā redakcija
-
	Ņemts vērā
Anotācija precizēta.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;

	71.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Priekšlikums (IEM - 10.12.2025.)
Priekšlikums izteikt 2.5. apakšpunktu šādā redakcijā:
“2.5. monitoringa dati – atzīme par izmaiņu faktu attiecīgajā atribūtā, kas nesatur paša atribūta vērtības.” Papildus Projektā vai Anotācijā skaidrot, ka “atribūta vērtības” ir konkrētie dati attiecīgajā datu laukā.
Piedāvātā redakcija
-
	Ņemts vērā
Anotācija un termins precizēti.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	72.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā, un nesatur datus, kuros notikušas izmaiņas;
	Priekšlikums (IEM - 10.12.2025.)
Priekšlikums Projektā vai Anotācijā papildus skaidrot monitoringa datu saturu, norādot, kādu informāciju ietver monitoringa datu atzīme, piemēram, vai tā ietver datu objekta identifikatoru, atribūta nosaukumu, kurā notikusi izmaiņa, izmaiņas veikšanas datumu un laiku vai citu attiecīgo informāciju.
Piedāvātā redakcija
-
	Ņemts vērā
Anotācija precizēta.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;

	73.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī tajā paredzēto datu apjomu.
	Priekšlikums (IEM - 10.12.2025.)
Priekšlikums izteikt 2.6. apakšpunktu šādā redakcijā:
“2.6. monitoringa pakalpojums – informācijas pakalpojums, kura rezultātā institūcija saņem monitoringa datus un, ja ir noslēgta attiecīga vienošanās, arī papildu atribūtus šajā vienošanā noteiktajā apjomā.”
Piedāvātā redakcija
-
	Ņemts vērā
Anotācija un termins precizēti.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;



